Viru-Nigula valla muusikakool

Viru-Nigula valla muusikakool on muusikakool Lääne-Viru maakonnas Viru-Nigula vallas Kunda linnas aadressil Kasemäe tänav 19 ja Aseri alevikus aadressil Kooli tänav 2.Viru-Nigula valla muusikakooli põhimäärus. RT IV, 21.04.2020, 1.

1963. aastal asutati Kunda linna muusikaelu edendaja Mae Tammise eestvedamisel Kunda Lastemuusikakool. Kooli avaaktus toimus 7. septembril 1963.Ajalugu. Viru-Nigula valla muusikakooli veebisait. Kooli direktoriks määrati Mari Valk (hiljem Kornelt), kes juhtis kooli esimesed kümme aastat, olles ka ise muusikaõpetaja.

Aastatel 1974–2003 oli Kunda Muusikakooli direktor Sirje Tambi, kelle juhtimise ajal asutati 1988. aastal kooriklass, 1993. aastal täiskasvanute huvihariduse osakond, 1995. aastal üldkultuurilise põhihariduse osakond ja 1996. aastal laulumängukool ehk eelklass, 2000. aastal tšelloõpe (õpetamine peatus 2007. aastal) ja üldosakonda kitarriõpe (nelja-aastase õppeajaga).

Aastatel 2003–2018 oli Kunda Muusikakooli direktor Kristi Moldau. 2004. aastal alustati kitarriõppega, lisandus kitarri süvaõpe. 2005. aasta sügisel alustati vabaõppega, 2006. aastal löökpilliõppega. Samal aastal alustas muusikakoolis tegevust ka noorteansambel "Fantaasia". 2014. aastal alustati mandoliiniõppega.

Kristi Moldau lahkus muusikakooli juhi kohalt 2018. aasta novembri lõpus, asudes tööle Eesti töötukassa Lääne-Virumaa osakonna juhina. 8. märtsist 2019 on muusikakooli direktor ERSO ja ansambli C-Jam tšellist Pärt Tarvas.Viita-Neuhaus, Anu. Kunda muusikakooli hakkab juhtima tšellist Pärt Tarvas. Virumaa Teataja, 8. märts 2019.

1. septembril 2020 liideti Kunda Muusikakooliga Aseri Muusikakool ja kooli nimeks sai Viru-Nigula valla muusikakool.Viru-Nigula valla muusikakool. EHIS.

 Direktorid 

 1963–1974 Mari Kornelt
 1974–2003 Sirje Tambi
 2003–2018 Kristi Moldau
 alates 2019 Pärt Tarvas

 Viited 

 Välislingid 

 Viru-Nigula valla muusikakooli veebisait
Kategooria:Kunda
Kategooria:Eesti muusikakoolid